**JEGYZŐKÖNYV**

**Készült:** Telki Község Képviselő-testületének **2016. október 12.-én** a Telki Polgármesteri Hivatal tárgyalójában 18. óra 30. perckor megtartott rendkívüli nyilvános üléséről.

**Jelen vannak:**

Deltai Károly Polgármester, levezető elnök

dr. Lack Mónika Jegyző

Szigeti Antal Képviselő

Halász Terézia Képviselő

dr. Vida Rolland Képviselő

Vetési Vincéné Pénzügy csoport ügyintéző

Vinczéné dr. Joó Györgyi Jegyzőkönyvvezető

Deltai Károly Polgármesterköszönti a testület tagjait és a megjelenteket. Megállapítja, hogy a Képviselő-testület határozatképes 4 fő képviselő van jelen, az ülést megnyitja.

Telki Község Képviselő-testülete (egyhangú szavazattal - 4 fő képviselő volt jelen a szavazáskor) határozathozatal mellőzésével az alábbi napirendet fogadta el.

**Napirend:**

1./ Az ASP rendszerhez való csatlakozásról ,,Csatlakozási konstrukció az önkormányzati ASP rendszer országos kiterjesztéséhez,, KÖFOP-1.2.1-VEKOP-16 pályázat benyújtásáról szóló képviselő-testületi határozat módosítása

**Előadó**: Polgármester

2. / A Telki 1105 hrsz.-ú ingatlanban lévő tulajdoni hányad térítésmentes átruházásáról szóló 90/2016.(VIII.29.) Öh. határozat módosításáról

**Előadó**: Polgármester

3./ A Budavidék Zöldút Szövetség részére a Környezetvédelmi Alap terhére megítélt támogatás kifizetéséről

**Előadó**: Polgármester

**Napirend megtárgyalása**

1./ Az ASP rendszerhez való csatlakozásról ,,Csatlakozási konstrukció az önkormányzati ASP rendszer országos kiterjesztéséhez,, KÖFOP-1.2.1-VEKOP-16 pályázat benyújtásáról szóló képviselő-testületi határozat módosítása

**Előadó**: Polgármester

*Az előterjesztés a jegyzőkönyv melléklete.*

Deltai Károly polgármester az előterjesztés szerinti határozati javaslatot teszi fel szavazásra.

Képviselő-testület 4 igen szavazattal egyhangúan az alábbi határozatot hozta:

**Telki község Önkormányzat**

**Képviselő-testülete**

 **112/2016. (X. 12.) számú Önkormányzati Határozata**

**Az ASP rendszerhez való csatlakozásról**

**,,Csatlakozási konstrukció az önkormányzati**

**ASP rendszer országos kiterjesztéséhez,,**

 **KÖFOP-1.2.1-VEKOP-16 pályázat benyújtásáról szóló**

**képviselő-testületi határozat módosítása**

A Telki község Önkormányzat képviselő-testülete határozatot hoz annak érdekében, hogy a Telki község Önkormányzat – a Magyarország helyi önkormányzatairól szóló 2011.évi CLXXXIX. törvény 114. §-ában, illetve az önkormányzati ASP rendszerről szóló 257/2016 (VIII. 31.) Korm. rendeletében meghatározottak szerint - az önkormányzati ASP rendszerhez történő csatlakozási kötelezettségének eleget tehessen, melyben felhatalmazza a Telki község Önkormányzat polgármesterét, hogy az önkormányzat nevében a KÖFOP-1.2.1-VEKOP-16 azonosító jelű „Csatlakoztatási konstrukció az önkormányzati ASP rendszer országos kiterjesztéséhez” című felhívásra támogatási kérelmet nyújtson be és a támogatási jogviszony létrejötte esetén a kedvezményezetti kötelezettségeket és jogokat gyakorolja Telki község Önkormányzata nevében és javára.

**Felelős:** Polgármester

**Határidő:** azonnal

2. / A Telki 1105 hrsz.-ú ingatlanban lévő tulajdoni hányad térítésmentes átruházásáról szóló 90/2016.(VIII.29.) Öh. határozat módosításáról

**Előadó**: Polgármester

*Az előterjesztés a jegyzőkönyv melléklete.*

Deltai Károly polgármester az előterjesztés szerinti határozati javaslatot teszi fel szavazásra.

Képviselő-testület 4 igen szavazattal egyhangúan az alábbi határozatot hozta:

**Telki község Önkormányzat**

**Képviselő-testülete**

**113 /2016. (X. 12.) számú Önkormányzati Határozata**

**A Telki 1105 hrsz.-ú ingatlanban lévő tulajdoni hányad**

**térítésmentes átruházásáról szóló**

**90/2016.(VIII.29.) Öh. határozat módosításáról**

 Telki Község Képviselő-testülete a 90/2016.(VIII.29.) Öh. határozatát az alábbiak szerint módosítja

1. A képviselő-testület úgy határoz, hogy a Lejtő u. 3. szám 1105 hrsz.-ú ingatlan, beépítetlen terület tekintetében, ajándékozási szerződést köt

Portik Attila 2089 Telki, Budajenői út 1 szám alatti lakossal 2943/131463

Barthos György 2089 Telki, Rózsa utca 21. szám alatti 1809/131463

Fekete László 2074 Perbál, Kossuth L.u.38. szám alatti 142/131463

Zeizl Erzsébet 1222 Budapest, Tóth J.u.25/2. szám alatti valamint 144/131463

Ács Erzsébet 1149 Budapest, Mexikói út 7. I/12 szám alatti lakossal 3888/131463 tulajdoni hányad vonatkozásában.

 2. Telki Község Képviselő-testülete úgy határoz, hogy a Lejtő u. 3. szám 1105 hrsz-ú ingatlan, beépítetlen területéből,

Bartos Éva 2093 Budajenő, Ady Endre u. 41. lakos 1134/131463 tulajdoni hányadát 30.240.- Ft-ért,

Bartos Gyárfás 2093 Budajenő, Szőlő utca 23. lakos 1134/131463 tulajdoni hányadát 30.240.- Ft-ért

Furuglyás Károlyné 2093 Budajenő, Ady Endre u. 41. szám alatti lakos 1134/131463 tulajdoni hányadát 30.240.- Ft-ért,

Patányi Mátyásné 2092 Budakeszi, Erdő u. 98.szám alatti lakos 480/13163 tulajdoni hányadát illetően 41.000.- Ft-ért,

Bernáth Sándor 2060 Bicske, Akácfa u.15. 2.em.27. szám alatti lakos 507/131463 tulajdoni hányadát illetően 41.000.- Ft-ért megvásárolja.

A Képviselő-testület felhatalmazza a polgármestert a szerződések aláírására.

Az ingatlan ajándékozási és adásvételi szerződésekben foglaltak ingatlan-nyilvántartáson történő átvezetését követően az önkormányzat ingatlan-vagyon kataszterét módosítani kell.

**Felelős:** Polgármester, Jegyző

**Határidő:** 2016. november 31.

3./ A Budavidék Zöldút Szövetség részére a Környezetvédelmi Alap terhére megítélt támogatás kifizetéséről

**Előadó**: Polgármester

*Az előterjesztés a jegyzőkönyv melléklete.*

Deltai Károly polgármester az előterjesztés szerinti határozati javaslatot teszi fel szavazásra.

Képviselő-testület 4 igen szavazattal egyhangúan az alábbi határozatot hozta:

**Telki község Önkormányzat**

**Képviselő-testülete**

**114 /2016. (X. 12.) számú Önkormányzati Határozata**

**A Budavidék Zöldút Szövetség részére a**

**Környezetvédelmi Alap terhére megítélt**

**támogatás kifizetéséről**

Telki község Képviselő-testülete úgy határoz, hogy a Budavidék Zöldút Szövetség részére a ,, Szekérút feltárása ,, céljából a 102/2013.(X.29.) Öh. számú határozattal a Környezetvédelmi Alap által megjelölt pályázati forrásból 2013.évben odaítélt 125.000.- Ft összegű, valamint a pályázati keret fölött rendelkezésre álló forrásból odaítélt 125.000.- Ft összegű, mindösszesen 250.000.- Ft összegű támogatás a 2016.évi Környezetvédelmi Alap előirányzata terhére kifizethető.

**Felelős:** Polgármester

**Határidő:** 2016. október 31.

Több hozzászólás nem volt. Deltai Károly polgármester megköszöni a képviselőknek a részvételt és az ülést bezárja.

dr. Lack Mónika Deltai Károly

 Jegyző Polgármester